***KUP KÖZSÉG ÖNKORMÁNYZAT***

***KÉPVISELŐ-TESTÜLETE***

***8595 Kup Fő utca 76.***

***Szám***: Pk 76-6/2022.

***Jegyzőkönyv***

***Készült*** Kup Község Önkormányzat képviselő-testületének 2022. május 27-én 19.00 órakor megtartott nyilvános testületi üléséről.

***Az ülés helye:*** Polgármesteri Hivatal

Kup Fő utca 76.

***Jelen vannak***: Varga Imre polgármester

Szanyi Pál alpolgármester

Antal Tamás képviselő

Nagy Miklós képviselő

Ábrahám Tamás képviselő távolmaradását előzetesen bejelentette.

Tanácskozási joggal részt vett: Kissné Szántó Mária jegyző

(jelenléti ív a jkv. 1. melléklete)

**Varga Imre polgármester** köszöntötte a képviselőket, Megállapította, hogy az 5 fő képviselőből 4 fő megjelent, az ülés határozatképes, azt megnyitotta.

Javasolta az alábbi napirend elfogadását, a kiküldött meghívóban foglaltaknak megfelelően.

(meghívó a jkv. 2. melléklete)

**Napirend**

1. Az Önkormányzat 2021. évi költségvetésének módosítása
2. Az Önkormányzat 2021. évi költségvetésének végrehajtásáról beszámoló (zárszámadás)
3. Településfejlesztési és rendezési terv készítése
4. Beszámoló a család- és gyermekjóléti szolgálat, valamint a házi segítségnyújtás , szociális alapellátás 2021. évi munkájáról
5. Beszámoló az önkormányzat 2021. évi gyermekjóléti és gyermekvédelmi tevékenységéről
6. Vegyes ügyek

A képviselők a javaslattal egyhangúlag egyetértettek, más napirendre javaslat nem volt.

**Napirend tárgyalása:**

1. **Az Önkormányzat 2021. évi költségvetésének módosítása**

**Előadó:Varga Imre polgármester**

**Varga Imre polgármester**  megállapította, hogy az előterjesztést, valamint a rendelet-tervezetet a képviselők a meghívóval kézhez kapták. (jkv. 3. melléklete) Kérte a véleményeket, hozzászólásokat.

Hozzászólás nem volt, a képviselők egyetértettek az előterjesztésben foglaltakkal.

A polgármester kérte a képviselőket a szavazásra:

Kup Község Önkormányzat Képviselő-testülete 4 igen szavazattal – ellenszavazat és tartózkodás nélkül – az alábbi rendeletet alkotta:

**Kup község Önkormányzat Képviselő-testületének 2/2022. (V.29.) önkormányzati rendelete**

**az Önkormányzat 2021. évi költségvetéséről szóló 3/2021. (II.22.) önkormányzati rendeletének módosításáról**

(A rendelet és egységes szerkezete a jegyzőkönyv 4. melléklete)

**2.)** **Az Önkormányzat 2021. évi költségvetésének végrehajtásáról beszámoló (zárszámadás)**

**Előadó: Varga Imre polgármester**

**Varga Imre polgármester** megállapította, hogy a képviselők a beszámolót, rendelettervezetet és mellékleteit a meghívóval együtt kézhez kapták. (5. melléklet) Kérte a hozzászólásokat, javasolta a rendelet elfogadását.

Hozzászólás nem volt. A polgármester kérte a képviselőket a rendelet elfogadására az előterjesztés szerint.

Kup Község Önkormányzat Képviselő-testülete 4 igen szavazattal – ellenszavazat és tartózkodás nélkül – az alábbi rendeletet alkotta:

**Kup község Önkormányzat Képviselő-testületének 3/2022. (V.30.) önkormányzati rendelete**

***Kup község Önkormányzatának 2021. évi zárszámadásáról***

(A rendelet a jegyzőkönyv 6. melléklete)

**3.) Településfejlesztési és rendezési terv készítése**

**Előadó: Varga Imre polgármester**

**Varga Imre polgármester** szóbeli előterjesztésben ismertette a napirendet. Mint ismeretes a képviselők előtt, még 2021. évben pályázatot nyújtottak be településrendezési terv készítéséhez támogatásra. A pályázat sikeres volt, az önkormányzat 3.000.000 Ft támogatásban részesül. A ProArch Építész Stúdiótól (Budapest József krt. 36.) kértek árajánlatot (árajánlat a jkv. 7 melléklete) a rendezési terv készítésére. Az árajánlatot a képviselők a meghívóval együtt kézhez kapták. Az árajánlatot adó cég már dolgozott az önkormányzat részére, még 2017. évben a településkép védelméről szóló rendelet megalkotásánál. Az előzetesen kapott árajánlat 4.064.000 Ft. Javasolja a terv készítésének megrendelését.

Hozzászólás nem volt, a képviselők a javaslattal egyetértettek.

Kup község Önkormányzat képviselő-testülete 4 igen szavazattal – ellenszavazat és tartózkodás nélkül – az alábbi határozatot hozta:

**21/2022. (V.27.) KT határozat**

Kup község Önkormányzatának Képviselő-testülete településfejlesztési és rendezési terv készítését határozza el. A Terv készítésével a Pro Arch. Építész Stúdió Bt-t (1085 Budapest József krt. 36.) bízza meg a megküldött tervezési szerződés alapján.

Felhatalmazza a képviselő-testület a polgármestert a tervezési szerződés aláírására. **Határidő:** folyamatos

**Felelős:** polgármester

A 4. napirend tárgyalása előtt a polgármester javasolta, hogy a 4-5 napirendet együtt tárgyalják, a javaslattal a képviselők egyetértettek:

**4.) Beszámoló a család- és gyermekjóléti szolgálat, valamint a házi segítségnyújtás , szociális alapellátás 2021. évi munkájáról**

**5.) Beszámoló az önkormányzat 2021. évi gyermekjóléti és gyermekvédelmi tevékenységéről**

**Előadó: Varga Imre polgármester**

**Varga Imre polgármester** megállapította, hogy a beszámolókat a képviselők kézhez kapták. (jkv. 8. melléklete) Kérte a véleményeket.

Hozzászólás nem volt.

A polgármester kérte a képviselőket a beszámolókkal kapcsolatos szavazásra.

Kup község Önkormányzat képviselő-testülete 4 igen szavazattal – ellenszavazat és tartózkodás nélkül – az alábbi határozatot hozta:

**22/2022. (V.27.) KT határozat**

Kup község Önkormányzat Képviselő-testülete az önkormányzat 2021. évi gyermekjóléti és gyermekvédelmi tevékenységéről, illetve a házi segítségnyújtásról szóló átfogó értékelést az előterjesztés szerint elfogadja.

Felkéri a képviselő-testület a jegyzőt, hogy a beszámolókat a Veszprém Megyei Kormányhivatal Hatósági Főosztály Szociális és Gyámügyi Osztálya részére küldje meg.

**Határidő**. 2022. május 31.

**A döntés végrehajtásáért felelős:** jegyző

**6.) Vegyes ügyek**

**a) Vadrózsa Német Nemzetiségi Óvoda nyri nyitvatartása**

**Varga Imre polgármester** ismertette az óvodavezető levelét, melyben a szülők igényét mérték fel az óvoda nyári nyitvatartásához. A felmérés szerint 2022. július 31-ig van igény gyermekellátásra, ezért kéri hogy augusztus hónapban az óvoda tartson zárva. Elvégzik a takarítási munkákat, illetve a dolgozók igénybeveszik a szabadságukat. Javasolta a fentiek alapján az óvoda nyári zárva tartásának elfogadását.

A képviselők a javaslattal egyhangúan egyetértettek.

A polgármester kérte a képviselőket a beszámolókkal kapcsolatos szavazásra.

Kup község Önkormányzat képviselő-testülete 4 igen szavazattal – ellenszavazat és tartózkodás nélkül – az alábbi határozatot hozta:

**23/2022. (V.27.) KT határozat**

Kup község Önkormányzat Képviselő-testülete a Vadrózsa Német Nemzetiségi Óvoda (Kup Fő utca 76.) nyári nyitvatartását 2022. július 31-ig határozza meg. 2022. augusztus 1-től 2022. augusztus 31-ig az óvoda zárva tart.

A képviselő-testület kéri a polgármestert, hogy a döntésről az óvoda vezetőjét értesítse.

**Határidő**. azonnal

**Felelős:** polgármester

Több napirend nem volt, a polgármester a képviselő-testület ülését 20.15 órakor bezárta.

